കര്ണാടകയിലേക്ക് പോകുന്നവര്ക്ക് നെഗറ്റിവ് സര്ട്ടിഫിക്കറ്റ് വിദ്യാര്ഥികള് ഉള്പ്പെടെ പെരുവഴിയില് കാഞ്ഞങ്ങാട്: കര്ണാടകയിലേക്ക് പോകുന്നവര്ക്ക് കോവിഡ് നെഗറ്റിവ് സര്ട്ടിഫിക്കറ്റ് നിര്ബന്ധമാക്കിയതോടെ വിദ്യാര്ഥികള് ഉള്പ്പെടെ നിരവധി പേര് പെരുവഴിയിലായി. കിഴക്കന് മലയോര മേഖലയില് നിന്നും പോകുന്നവരെ നെഗറ്റിവ് സര്ട്ടിഫിക്കറ്റ് ഇല്ലാത്തതിെന്റ പേരില് മണിക്കൂറുകളോളം പെരുവഴിയില് നിര്ത്തുകയാണ്. പാണത്തൂരില്നിന്ന് മടിക്കേരി, ബാഗമണ്ഡല, മൈസൂരു, ബംഗളൂരു എന്നിവിടങ്ങളിലേക്ക് പോകുന്നവരെ കര്ണാടക അതിര്ത്തി പ്രദേശമായ ചെമ്ബേരിയിലും പാണത്തൂരില് നിന്നും സുള്ള്യ, മംഗളൂരു എന്നിവിടങ്ങളിലേക്ക് പോകുന്നവരെ കേരള കര്ണാടക അതിര്ത്തിയായ ബട്ടോളി ചെക്ക്പോസ്റ്റിന് സമീപത്ത് ബുധനാഴ്ചയും തടഞ്ഞു.കഴിഞ്ഞ ദിവസം സര്ട്ടിഫിക്കറ്റ് ഇല്ലാതെ ഒരാളെ പോലും കടത്തി വിട്ടില്ല. പരീക്ഷ എഴുതാന് പോകുന്ന വിദ്യാര്ഥികളെ ഉള്പ്പെടെ തിരിച്ചയച്ചു. നാട്ടുകാരും സമീപവാസികളും പ്രതിഷേധം ശക്തമാക്കിയതോടെ ചൊവ്വാഴ്ച മുതല് അതിര്ത്തി പ്രദേശത്ത് കര്ണാടക സര്ക്കാര് ആന്റിജന് പരിശോധന നടത്തി നെഗറ്റിവ് ആകുന്നവരെ കടത്തിവിടുന്നുണ്ട്.എന്നാല്, 10 മിനിറ്റുകൊണ്ട് ലഭിക്കേണ്ട പരിശോധനഫലം മണിക്കൂറുകളോളം എടുക്കുന്നുണ്ട്.പലപ്പോഴും ഇത്രയും സമയം കാത്തിരുന്നതിനുശേഷം ഫലം പോസിറ്റിവാണെങ്കില് മടങ്ങിവരേണ്ട സ്ഥിതിയാണുള്ളത്. കര്ണാടകയിലെ വിവിധ കോളജുകളില് പഠിക്കുന്ന വിദ്യാര്ഥികള്ക്കും വ്യാപാര ആവശ്യത്തിന് പോകുന്നവര്ക്കും ഇത് ഏറെ ബുദ്ധിമുട്ടുണ്ടാക്കുന്നു. നിരവധി പേര് ദിവസവും കര്ണാടകയില് പോയി വരുന്നവരുണ്ട്. ഇത്തരക്കാര്ക്ക് തലേ ദിവസം എടുത്ത ആന്റിജന് പരിശോധന ഫലം അനുവദിക്കുന്നില്ല. വീണ്ടും ഇവര്ക്ക് അവിടെ വെച്ച് പരിശോധന നടത്തണം. തലപ്പാടിയില് നേരിയ അയവ്മഞ്ചേശ്വരം: 72 മണിക്കൂര് മുമ്ബ് എടുത്ത നെഗറ്റിവ് റിപ്പോര്ട്ട് ഉള്ളവരെമാത്രമേ അതിര്ത്തി കടക്കാന് അനുവദിക്കൂ എന്ന കര്ണാടക സര്ക്കാര് നിലപാടിനെതിരെ രണ്ട് ദിവസമായി തലപ്പാടി അതിര്ത്തിയില് ഉണ്ടായിരുന്ന സംഘര്ഷാവസ്ഥയില് നേരിയ അയവ്. സംസ്ഥാന അതിര്ത്തി അടക്കുന്നത് കേന്ദ്രസര്ക്കാര്, സുപ്രീംകോടതി എന്നിവരുടെ നിര്ദേശങ്ങള്ക്ക് വിരുദ്ധമാണെന്ന് ആരോപിച്ചു തിങ്കള്, ചൊവ്വ ദിവസങ്ങളില് വിവിധ സംഘടനകളുടെ നേതൃത്വത്തില് സമരം ആരംഭിച്ചിരുന്നു. സമരം നേരിടാന് എ.ഡി.ജി.പിയുടെ നേതൃത്വത്തില് വന് സുരക്ഷാ സംവിധാനമാണ് കര്ണാടക സര്ക്കാര് ഒരുക്കിയിരുന്നത്. പ്രതിഷേധം സംഘടിപ്പിച്ചവര്ക്ക് നേരെ മഞ്ചേശ്വരം പൊലീസ് കേസെടുക്കുകയും ചെയ്തു. ഇതും പ്രതിഷേധത്തില്നിന്നും പിന്മാറാന് സമരക്കാര്ക്ക് പ്രേരണയായതായാണ് നിഗമനം. ഗുരുതര രോഗമുള്ളവര്ക്ക് നെഗറ്റിവ് റിപ്പോര്ട്ട് നിര്ബന്ധമില്ലെന്ന് അധികൃതര് അറിയിച്ചു. നേരത്തെ ആംബുലന്സുകളില് പോകുന്ന രോഗികളെ മാത്രമേ കടത്തി വിട്ടിരുന്നുള്ളൂ. സ്വകാര്യ വാഹനങ്ങളില് പോകുന്ന ഗുരുതര രോഗികള്ക്കും നേരത്തെ ശസ്ത്രക്രിയ, മുന്കൂട്ടിയുള്ള അപ്പോയിന്റ്മെന്റ് എടുത്തവര് എന്നിവര്ക്കും ഇളവ് അനുവദിച്ചിട്ടുണ്ട്.29 പേര്ക്കെതിരെ കേസ് മഞ്ചേശ്വരം: തലപ്പാടിയില് പ്രതിഷേധം സംഘടിപ്പിച്ചതിന് വിവിധ രാഷ്ട്രീയ പാര്ട്ടികളില്പ്പെട്ട 29 പേര്ക്കെതിരെ മഞ്ചേശ്വരം പൊലീസ് കേസെടുത്തു. കെ.ആര്. ജയാനന്ദ, ഹര്ഷാദ് വോര്ക്കാടി, മുസ്തഫ ഉദ്യാവര്, അഷറഫ് ബഡാജെ എന്നിവര്ക്കും കണ്ടാലറിയാവുന്ന 25 പേര്ക്കുമെതിരെയാണ് മഞ്ചേശ്വരം പൊലീസ് കേസെടുത്തത്.കോവിഡ് മാനദണ്ഡങ്ങള് ലംഘിച്ച് ഒത്തുചേര്ന്നതിനാണ് കേസ്.